gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en gu en ca en en es es gu gu gu gu gu gu gu gu gu gu gu gu gu az en en en es es nl gu gu en en gu gu gu en gu en gu en gu en en en fr en en en de fr en en en en en en en en en
કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર - GujaratInSports
Home Cricket કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર
બોલ ટેમ્પરિંગ વિવાદ બાદ વોર્નરે પહેલી વાર નિવેદન આપ્યું, ભારે હૈયે ઓસ્ટ્રેલિયન ક્રિકેટપ્રેમીઓની માફી માગી
બોલ ટેમ્પરિંગ કૌભાડમાં મુખ્ય સૂત્રધાર મનાતા ઓસ્ટ્રેલિયન ક્રિકેટર ડેવિડ વોર્નર વિવાદ બાદ પહેલી વાર મીડિયા સમક્ષ ઉપસ્થિત થયો હતો અને તેણે ભારે હૈયે અશ્રુભીની આંખે દેશના ક્રિકેટપ્રેમીઓની માફી માગવાની સાથે કહ્યું હતું કે કદાચ તે ઓસ્ટ્રેલિયા માટે ફરી ક્યારેય રમી શકશે નહીં.
ગયા સપ્તાહે સાઉથ આફ્રિકા સામેની કેપટાઉન ખાતેની ટેસ્ટ દરમિયાન બોલ ટેમ્પરિંગ વિવાદ સર્જાયો હતો. જેને પરિણામે ઓસ્ટ્રેલિયન ક્રિકેટ બોર્ડે ટીમના કેપ્ટન સ્ટિવન સ્મિથ, વાઇસ કેપ્ટન ડેવિડ વોર્નર અને ઓપનર કેમરૂન બેનક્રોફ્ટ સામે પ્રતિબંધ જાહેર કર્યો હતો.
સ્મિથ અને વોર્નરને એક વર્ષ માટે પ્રતિબંધિત કરી દેવામાં આવ્યા હતા. આ ઉપરાંત બોર્ડે એમ પણ જાહેર કર્યું હતું કે સજા બાદ સ્મિથને તો કપ્તાની મળી શકે છે પરંતુ વોર્નરને ક્યારેય સુકાની તરીકે ગણતરીમાં લેવામાં આવશે નહીં.
આ સાથે બંને ખેલાડીએ ભારતમાં યોજાતી આઇપીએલમાંથી પણ દૂર થઈ જવું પડ્યું છે. વોર્નર સનરાઇઝર્સ હૈદરાબાદનો કેપ્ટન હતો.
ડેવિડ વોર્નર શનિવારે પત્રકારો સમક્ષ હાજર થયો હતો અને વારંવાર રડી પડ્યો હતો. તેણે જણાવ્યું હતું કે મારા પ્રશંસકો અને ક્રિકેટરપ્રેમીઓનો આભાર માનું છું જેમણે મને કારકિર્દી ઘડવામાં સતત સહકાર આપ્યો હતો અને તેમણે મારી ઉપર રાખેલા ભરોસાને તોડવા બદલ હું તેમની હૃદયપૂર્વક માફી માગું છું.
મેં તમને નુકસાન પહોંચાડ્યું છે અને તમારો ભરોસો તોડ્યો છે તેમ કહીને વોર્નરે ઉમેર્યું હતું કે આશા રાખું છું કે તમે મને જે કાંઈ આપ્યું છે તે પરત આપવાનો હું માર્ગ શોધી કાઢું અને ફરીથી તમારો આદર મેળવી શકું.
ડેવિડ વોર્નરે વધુમાં જણાવ્યું હતું કે ઓસ્ટ્રેલિયા માટે મારી ફરીથી રમવાની આશા નહિવત છે પરંતુ મેં એ હકીકત સ્વિકારી લીધી છે કે કદાચ હું ક્યારેય ઓસ્ટ્રેલિયા માટે રમી શકીશ નહીં. મારી ટીમના સાથીદારો અને સપોર્ટ સ્ટાફની પણ હું માફી માગું છું. કેપટાઉન ટેસ્ટમાં ત્રીજા દિવસે જે કાંઈ બન્યું તે માટે હું સંપૂર્ણ જવાબદારી સ્વિકારું છું.
આ સાથે વોર્નરે ઓસ્ટ્રેલિયન ક્રિકેટ બોર્ડની પણ માફી માગી હતી. તેણે જણાવ્યું હતું કે મારા કૃત્ય માટે હું બોર્ડની માફી માગી રહ્યો છું અને તેને કારણે રમત ઉપર અને રમતની પ્રતિષ્ઠા પર જે માઠી અસર પડી છે જે પ્રત્યે હું દિલગીર છું.
દરમિયાન ઓસ્ટ્રેલિયન ક્રિકેટ બોર્ડે ત્રણેય ખેલાડીઓને પ્રતિબંધ સામે અપીલ કરવા માટે સાત દિવસનો સમય આપ્યો છે જેની સામે કેમરૂન બેનક્રોફ્ટે અપીલ કરવાનો નિર્ણય લીધો છે. બેનક્રોફ્ટ પર નવ મહિનાનો પ્રતિબંધ લાદવામાં આવ્યો હતો. તે હવે આ પ્રતિબંધ સામે અપીલ કરવાનો છે.
જોકે ડેવિડ વોર્નરે અપીલ કરવા અંગે કોઈ કોમેન્ટ કરી ન હતી અને બોલ ટેમ્પરિંગ કૌભાંડમાં તેની ભૂમિકા અંગે પણ કોઈ સવાલના જવાબ આપ્યા ન હતા. તેણે ભૂતકાળમાં આવું કાંઈ બન્યું હોવા અંગે પણ કાંઈ કહેવાનું પસંદ કર્યું ન હતું.
બોલ ટેમ્પરિંગની યોજનાની વિગતો આપવા અંગે સવાલ થતાં વોર્નરે એટલું જ કહ્યું હતું કે હું અહીં ારી જવાબદારી સ્વિકારવા અને કેપટાઉનમાં જે કાંઈ બન્યું તે અંગે માફી માગવા માટે આવ્યો છું. અમને ખબર હતી કે આવું કાંઇક કર્યા બાદ તેના પરિણામ કેવા આવી શકે છે. તેમાં કોઈ ખુલાસો હોઈ શકે નહીં અને આ બાબત માટે હું દિલગીર છું.
આ વિવાદમાં ઓસ્ટ્રેલિયન ટીમના કોચ ડેરેન લેહમેનને ક્લીન ચીટ આપવામાં આવી હતી પરંતુ લેહમેને સાઉથ આફ્રિકા સામેની ચોથી ટેસ્ટ બાદ હોદ્દો છોડી દેવાનો નિર્ણય લીધો છે.
Previous articleગોલ્ડ કોસ્ટમાં ગોલ્ડ મેડલ અમારો લક્ષ્યાંકઃ મનપ્રીત સિંઘ
Next articleભારતીય ઉતારા નજીકથી સિરિન્જ મળી આવતા વિવાદ
RELATED ARTICLESMORE FROM AUTHOR
હૈદરાબાદમાં વોર્નરના સ્થાને હેલ્સનો સમાવેશ
રિવર્સ સ્વિંગના જન્મદાતા પાકિસ્તાને કહ્યું આ એક કળા છે
જંગી સ્કોર સાથે ઓસ્ટ્રેલિયાએ ટી20 સિરીઝ જીતી
કેન્સવિલે જુનિયર ગોલ્ફમાં કુલજોત બક્ષી ચેમ્પિયન
Gujarat Sports - February 13, 2018
અંડર-17 વર્લ્ડકપમાં ગુરુવારે ભારતનો મુકાબલો ઘાના સામે
Gujarat Sports - October 11, 2017
ધવન બહાર, રાહુલ-વિજય ઓપનિંગ કરશે
Gujarat Sports - December 30, 2017
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.